Diari Oficial de la Generalitat Valenciana


Sumari del DOGV 8797, del 24-04-2020 (2020/3018)

ACORD de 17 d'abril de 2020, del Consell, pel qual s'autoritza una transferència de crèdit del capítol 2 dels programes 421.20, «Administració de personal», i 421.60, «Formació del professorat», al capítol 4 del programa 453.40, «Arts plàstiques i escèniques», de la Conselleria d'Educació, Cultura i Esport, així com una modificació del pressupost de l'Institut Valencià de Cultura per import de 3.000.000 euros (Exp. 09.011/20-025).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8797

Data del DOGV
:   24-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3018


Data del document
:   17-04-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 d'abril de 2020, del Consell, pel qual s'autoritza una transferència de crèdit del capítol 2 dels programes 421.20, «Administració de personal», i 421.60, «Formació del professorat», al capítol 4 del programa 453.40, «Arts plàstiques i escèniques», de la Conselleria d'Educació, Cultura i Esport, així com una modificació del pressupost de l'Institut Valencià de Cultura per import de 3.000.000 euros (Exp. 09.011/20-025). [2020/3018]  
  
  
Atés el paper fonamental que té la cultura en la nostra societat, la Conselleria d'Educació, Cultura i Esport considera imprescindible posar en marxa un pla de xoc, denominat pla ReaCtivem. El pla preveu diverses mesures d'estímul per a tots els professionals de la cultura amb la voluntat de crear un marc d'actuació flexible que puga respondre a les necessitats actuals del sector. Aquest pla s'instrumentarà per mitjà de l'entitat de dret públic Institut Valencià de Cultura.  
  
Per a dur a terme les actuacions, l'esmentada conselleria planteja la necessitat d'incrementar la línia de transferència X0056 «Institut Valencià de Cultura» del capítol 4 del programa 453.40, «Arts plàstiques i escèniques», per import de 3.000.000,00 €, mitjançant la transferència de disponibilitats existents en el capítol 2 dels programes 421.20, «Administració de personal», i 421.60, «Formació del professorat», atés que a causa de la situació d'emergència actual, d'una banda, s'ha procedit a ajornar la convocatòria d'oposicions per al personal docent a l'exercici 2021 i, d'una altra, no es preveu realitzar el contracte previst d'estades de professorat.  
A aquest efecte, i en virtut del que es disposa en els articles 21, 23 i 26 de la Llei 10/2019, de 27 de desembre de pressupostos de la Generalitat per a l'exercici 2020, a proposta del conseller d'Hisenda i Model Econòmic, el Consell, prèvia deliberació, en la reunió de 17 d'abril de 2020,  
  
  
Acorda  
  
Primer  
Autoritzar una minoració de crèdit en les aplicacions pressupostàries i pels imports que es detallen a continuació:  
  
Aplicació Import  
81.87.89.743.10.0 2.000.000,00 €  
47.13.25.819.04.3 1.000.000,00 €  
Total 3.000.000,00 €  
  
  
  
Segon  
Autoritzar un increment de crèdit en l'aplicació 72.84.87.623.85.6 per import de 3.000.000,00 €, destinat a incrementar, en l'annex de transferències corrents del programa 453.40, «Arts plàstiques i escèniques», la dotació de la línia X0056, segons el detall següent:  
  
Tercer  
Com a conseqüència de l'increment de la línia de transferència X0056, el pressupost de l'Institut Valencià de Cultura, s'actualitzarà de la forma que figura a continuació:  
1. Increment del pressupost d'ingressos, en l'aplicació pressupostària 430.00, per import de 3.000.000,00 €.  
2. Increment del pressupost de despeses, en el capítol 2 per import de 2.800.000,00 €.  
3. Increment del pressupost de despeses, en el capítol 4 per import de 200.000,00 €, que implica l'increment de la dotació de les línies de subvenció de concurrència competitiva S6422 «Foment de les arts escèniques» i S6427 «Foment d'activitats musicals» per import de 100.000,00 €, respectivament.  
  
València, 17 d'abril de 2020.  
  
La consellera secretaria,  
MÓNICA OLTRA JARQUE